«Билим берүү уюмунун көзөмөлчүлүк кеңеши жөнүндө»

Кыргыз Республикасынын Министрлер Кабинетинин токтомунун долбооруна

МААЛЫМКАТ-НЕГИЗДЕМЕ

**1.** **Максаты жана маселелери**

Бул долбоордун максаты жана милдеттери Кыргыз Республикасынын «Көзөмөлчүлүк кеңеши жөнүндө» Мыйзамынын 17-беренесинин 4-пунктун ишке ашыруу жана көрсөтүлгөн кызматтын сапатын жогорулатууга, билим берүү уюмдарынын ишмердүүлүгүнүн ачык айкындуулугуна көмөктөшүү, билим берүү уюмдарындагы бюджеттен тышкаркы каражаттарды пайдалануунун эффективдүүлүгүн жогорулатуу.

**2. Баяндоочу бөлүк**

Кыргыз Республикасынын «Көзөмөлчүлүк кеңеши жөнүндө» 2014-жылдын 30-майындагы №81 Мыйзамын ишке ашыруу максатында Кыргыз Республикасынын Өкмөтүнүн «Кыргыз Республикасынын социалдык чөйрөдөгү көзөмөлчүлүк кеңеши жөнүндө» токтомунун долбоору иштелип чыкты. Бул токтом менен “Кыргыз Республикасынын социалдык чөйрөдөгү көзөмөлчүлүк кеңеши жөнүндө типтүү жобосу” жана “Кыргыз Республикасынын социалдык чөйрөдөгү көзөмөлчүлүк кеңеши тарабынан тартылган каражаттарды кабыл алуу, эсебин жүргүзүү, бөлүштүрүү, топтоштуруу жана пайдалануу тартибинин жобосу” бекитилет.

Социалдык чөйрөдөгү көзөмөлчүлүк кеңеши жөнүндө типтүү жобо Кыргыз Республикасынын социалдык чөйрөсүндөгү иштеген уюмдарында көзөмөлчүлүк кеңешин түзүү жана анын ишмердүүлүгүн уюштуруунун тартибин аныктайт, көрсөтүлгөн кызматтардын сапатын жогорулатууга, социалдык чөйрөдөгү уюмдарынын ишмердүүлүгүнүн ачык айкындуулугуна көмөктөшүүгө жана бюджеттен тышкаркы каражаттарды пайдалануунун эффективдүүлүгүн жогорулатууга шарт түзөт.

Социалдык чөйрөдөгү уюмдун көзөмөлчүлүк кеңеши тарабынан тартылган каражаттарды кабыл алуу, эсебин жүргүзүү, бөлүштүрүү, топтоштуруу жана пайдалануу тартибинин жобосу көзөмөлчүлүк кеңеши тарабынан тартылган каражаттарды кабыл алуу, эсебин жүргүзүү, бөлүштүрүү, топтоштуруу жана пайдалануу тартибин аныктайт. Мыйзамдарга карама-каршы келбеген булактардан гуманитардык жардамды, финансылык жана башка материалдык каражаттарды тартууга, ошону менен бирге социалдык чөйрөдөгү уюмунун материалдык-техникалык жана окуу-методикалык базасын чындоого жана өнүктүрүүгө, билим сапатын камсыздоого багытталган.

**3. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупцияга каршы натыйжаларды алдын ала билип айтуу**

Ушул токтомдун долбоору кабыл алынгандан кийин социалдык, экономикалык, укуктук, укук коргоочулук, гендердик, экологиялык жана коррупцияга каршы натыйжаларга алып барбайт.

**4. Коомдук талкуунун жыйынтыктары жөнүндө маалымат**

Кыргыз Республикасынын “Кыргыз Республикасынын ченемдик укуктук актылары жөнүндө” мыйзамынын 22-беренесине ылайык бул токтомдун долбоору коомдук талкуудан өтүү үчүн Кыргыз Республикасынын Президентинин Администрациясына расмий сайтына жарыяланат. Ошондой эле, ченемдик укуктук актылардын долбоорлорун коомдук талкуулоо үчүн Бирдиктүү порталга жайгаштырылат ([www.koomtalkuu.gov.kg](http://www.koomtalkuu.gov.kg)).

**5. Долбоордун мыйзамга ылайык келүүсүн анализдөө**

Сунушталган токтомдун долбоору иштеп жаткан мыйзамдардын жоболоруна, ошондой эле аныкталган тартипте күчүнө кирген Кыргыз Республикасы катышуучусу болуп эсептелген эл аралык келишимдерге каршы келбейт.

**6.** **Каржылоо зарылчылыгы жөнүндө маалымат**

Кыргыз Республикасынын Министрлер Кабинетинин сунушталган токтомунун кабыл алынышы республикалык бюджеттен кошумча акча каражатынын бөлүнүшүн талап кылбайт.

**7. Регулятивдик таасир кылуу анализи жөнүндө маалымат**

Сунушталган долбоор ишмердүүлүктүү жөнгө салууга багытталбагандыктан регулятивдик таасир кылуу анализин жүргүзүүнү талап кылбайт.

**Министр Б.Д.Купешев**